Predkladacia správa

	Vláda Slovenskej republiky prijala dňa 24.januára 2001 uznesenie č. 59. V prílohe k  tomuto uzneseniu je  uvedené Opatrenie č. 22, ktoré znie nasledovne:

	„Zabezpečiť mapy radónového rizika, jednak v zastavaných územiach všetkých obcí           zaťaženého územia Žiarskej kotliny v M 1 : 2 000, jednak v miestach  zvýšeného výskytu radónového rizika vo vhodnej mierke
-	 predpokladané finančné náklady:			1 500 tis. Sk
-	predpokladaný termín realizácie:                                    2001 – 2005
-	gestor:							MŽP SR“.

Po 	rozbore vecných a finančných otázok súvisiacich s citovaným opatrením, vykonaným skupinou príslušných odborníkov, sme dospeli k názoru, že vykonať merania v uvedenej mierke a ploche pri vyčlenených finančných prostriedkoch nie je reálne.

Zabezpečenie úlohy v pôvodnom znení by si vyžadovalo finančné náklady 5-násobne prevyšujúce náklady uvedené v opatrení. Okrem toho platná vyhláška MF SR č.305/1993 Z.z. neumožňuje financovať práce etapy podrobného prieskumu zo štátneho rozpočtu. Merania radónového rizika v mierke 1 : 2 000 majú charakter podrobného prieskumu a ich úhrada je povinnosťou odberateľa – investora.

Pre účel posúdenia radónového rizika Žiarskej kotliny pokladáme za dostatočné merania v mierke 1 : 10 000, ktoré sú v prípade zistenia anomálií s nameranými obsahmi prevyšujúcimi platné normy, budú doplnené podrobnými meraniami.

Preto si dovoľujeme navrhnúť nové znenie opatrenia č. 22:

     „Zabezpečiť mapy radónového rizika, jednak v zastavaných územiach všetkých obcí zaťaženého územia Žiarskej kotliny v  M 1 : 10 000, jednak v miestach zvýšeného výskytu radónového rizika vo vhodnej mierke

-	predpokladané finančné náklady:                     3 800 tis. Sk
-	predpokladaný termín realizácie:                     2001 – 2005
-	gestor:                                                               MŽP SR“.

Rozdiel medzi pôvodne uvažovanými finančnými nákladmi 1 500 tis. Sk a zvýšenými nákladmi 3 800 tis. Sk sa uhradí v rámci schválených finančných výdavkov Ministerstva životného prostredia SR.